മറയൂരിന് വെളിച്ചം പകര്ന്ന് 33 കെവി സബ്സ്റ്റേഷന് മറയൂര് വൈദ്യുതി തടസ്സത്തിന് പരിഹാരമായി മറയൂരില് 33 കെവി സബ്സ്റ്റേഷന് ഉദ്ഘാടനം ചെയ്തു. ഹൈസ്കൂളിന് സമീപം പൂര്ത്തീകരിച്ച സബ്സ്റ്റേഷന് വൈദ്യുതി മന്ത്രി കെ കൃഷ്ണന്കുട്ടി ഓണ്ലൈനിലൂടെ ഉദ്ഘാടനം ചെയ്തു. അഡ്വ. എ രാജ എംഎല്എ അധ്യക്ഷനായി. സബ്സ്റ്റേഷന് ഫലകം മുന് വൈദ്യുതി മന്ത്രി എം എം മണി എംഎല്എ അനാച്ഛാദനം ചെയ്തു. മറയൂരില് സബ്സ്റ്റേഷന് നിര്മിക്കാന് ഇടപെടലുകള് നടത്തിയത് എം എം മണി മന്ത്രിയായിരിക്കെയാണ്. തേയിലത്തോട്ടത്തിലൂടെയും കമ്ബനി നിയന്ത്രത്തിലൂടെയും തടസ്സങ്ങള് നേരിട്ടാണ് പതിറ്റാണ്ടുകളായി മറയൂര് മേഖലയില് വൈദ്യുതി എത്തിയിരുന്നത്. വൈദ്യുതി മുടക്കവും പതിവായി. വ്യവസായ സംരംഭങ്ങള്ക്കും ഇത് തടസ്സമായിരുന്നു. ഇതിനെല്ലാം പരിഹാരമായാണ് മറയൂരില് വൈദ്യുതി സബ്സ്റ്റേഷന് നിര്മിക്കാന് 19.25 കോടി രൂപ തുക വകയിരുത്തിയതും യാഥാര്ഥ്യമായതും. പള്ളിവാസല് പവര്ഹൗസില്നിന്ന് 55 കിലോമീറ്റര് ദൈര്ഘ്യമുള്ള ഓവര്ഹെഡ് ലൈന് നിര്മിച്ചാണ് ഈ സബ്സ്റ്റേഷനിലേക്ക് വൈദ്യുതി എത്തിക്കുന്നത്. അഞ്ച് എംവിഎ ശേഷിയുള്ള രണ്ട് 33 11 കെവി ട്രാന്സ്ഫോര്മറുകളും അനുബന്ധ ഉപകരണങ്ങളും വിതരണത്തിനായി നാല് 11 കെവി ഫീഡറുകളും അടങ്ങുന്നതാണ് മറയൂര് സബ്സ്റ്റേഷന്. സബ്സ്റ്റേഷന് നിര്മാണത്തിനായി 4.40 കോടി രൂപയും അനുബന്ധ ലൈനിന്റെയും നിര്മാണത്തിനായി എട്ട് കോടി രൂപയും പള്ളിവാസല് പവര് ഹൗസില് 66 33 കെവി ട്രാന്സ്ഫോര്മര് ബേ നിര്മിച്ച വകയില് 6.85 കോടി രൂപയും ചെലവഴിച്ചു. ഓണ്ലൈന് പ്ലാറ്റ്ഫോമിലൂടെ കെഎസ്ഇബി ലിമിറ്റഡ് ചെയര്മാന് ബി അശോക്, ട്രാന്സ്മിഷന് ആന്ഡ് സിസ്റ്റം ഓപ്പറേഷന് ഡയറക്ടര് രാജന് ജോസഫ്, വി മുരുകദാസ്, സൗത്ത് ട്രാന്സ്മിഷന് ചീഫ് എന്ജിനിയര് ശശാങ്കന് നായര്, മറയൂര് പഞ്ചായത്ത് പ്രസിഡന്റ് ഉഷാ ഹെന്ട്രി ജോസഫ്, കാന്തല്ലൂര് പഞ്ചായത്ത് പ്രസിഡന്റ് പി ടി മോഹന്ദാസ്, ജില്ലാ പഞ്ചായത്തംഗം സി രാജേന്ദ്രന്, വിജയ് കാളിദാസ്, വി സിജിമാന് എന്നിവരും രാഷ്ട്രീയ പ്രതിനിധികളും പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വണ്ടിപ്പെരിയാറില് വിമാനങ്ങള് പറക്കും എന്സിസി എയര് സ്ട്രിപ്പ് നിര്മാണം വേഗത്തില് ജനാധിപത്യം പ്രതിസന്ധിയില്: എം എം മണി എംഎല്എ ഇടുക്കി മണ്ഡലം വികസനരേഖ പ്രകാശിപ്പിച്ചു